Aalborg Stiftstidende, 1844-09-04
Udlandet. Halvveis imellem Cap og Nyholland ligger der to smaa Øer, Amsterdam og St. Paul, der hidtil vare fuldkommen ubekjendte, men hvor der for kort Tid siden har dannet sig et fransk Establissement, der ved Dampskibsfartens Udvidelse kan blive et Punkt af Vigtighed for den søfarende Verden som Kuldepot og Nødhavn. Amsterdam er den største af disse; den er omtrent tolv Mile i Omkreds og bestaaer af en Masse Bjerge, af hvilke det høieste kan være 2400 Fod. Strandbredden er overalt steil og frembyder ingen Havn og Skibene ankre paa Sand- og Klippe banken, der omgiver Øen og paa hvilken der findes 24 til 30 Fod Vand. De eneste Dyr, man har fundet, ere store Sviin, som ere aldeles vilde, derimod er Banken, som omgiver Øen, bedækket af en talrig Mængde Stokfisk og andre Fiskearter, hvis Kjøb er meget fiin, og der findes hvide og sorte Hvalfisk ligesom ogsaa Kaskelotter i Mængde St. Paul ligger 17 Miil fra Amsterdam, er 4 Miil i Omkreds og bestaaer af Krateret af et fordum ildsprudende Bjerg; dette er for kort Tid siden styrtet sammen og danner saaledes en Havn paa en halv Miils Omkreds, der tilbyder den fuldkomneste Sikkerhed. En riig Colonist i Bourbon sendte ifjor et Skib, der var bestemt alene dertil til Øerne og besluttede efter den Beretning man aflagde derom, at sende Colonister derhen for at drive Fiskeriet i det Store. Han har nu taget St. Paul i Besiddelse, hvorhan vil anlægge sit Fiskeri, da en Havn er nødvendig, og paa Amsterdam vil han anlægge en Agerdyrkningscoloni, som skal forsyne Fiskerne med deres Fornødenheder. Woolwich Arsenal. Man kan gjøre sig en Jdee om Englands uhyre Forraad af de til en Krig nødvendige Gjenstande, naar man faaer at vide, at i Fredstid aarligen omtrent 2000 Stykker svært Skyts af forskjellig Caliber leveres af Støberierne i Yorkshire for at erstatte dem, der i mindste Maade findes udygtige til det, hvortil de ere bestemte hjemme eller ved de befæstede Stationer udenfor Landet. Det største Antal af dem, der casseres, erstattes af nye af en forbedret Construction, saa at de bære længere end ældre Kanoner, der ere borede efter samme Dimension. Sverrigs Befolkning. Efter det udkomne Tabelværk udgjorde Folkemængden i Aaret 1840: 3,138,887, hvoraf 2,835,000 Mennesker boe paa Landet og 303,000 i Stæderne, og deraf i Hovedstaden 84,161. Af Befolkningen var 1,516,429 af Mandkjønnet og 1,622,158 af Qvindekjønnet. Beboerne i Stæderne udgjorde altsaa omtrent 97 af hvert 1000. (I Kongeriget Danmark var Folkemængden i 1840, 1,283,000 og deraf boede i Stæderne 260,000 eller 203 af hvert 1000. Fanny Langstoff. et ungt Fruentimmer af et behageligt Udvortes, var anklaget for at have stiaalet Lommetørklæder i Grangegorman Fængsel. Juryen erklærede hende for skyldig. Dommeren sagde, at han, ved at gjennemsee Rettens Registre, havde fundet at hun havde været 221 Gange i Arrest, 120 Gange for at have været drukken og 101 Gange for forskjellige andre Forbrydelser, Han fandt, at hun i hendes forholdsmæssigt korte Liv havde tilbragt 6 Aar, 5 Maaneder og 4 Dage i Fængsel! Det var ingen Nytte til at beholde hende længere i Landet og Retten dømte hende derfor til 7 Aars Transportation. Hun bukkede for Dommeren og sagde: "Mylord, Jeg tager mig det ikke nær, jeg har faaet en god Opdragelse og vil bringe den i Anvendelse i det Land, hvor jeg sendes hen, og jeg tvivler da ikke paa, at jeg nok skal gjenvinde et godt Rygte og den Stilling i Samfundet, hvorfra jeg er bleven udstødt.